**Suv xo‘jaligi vaziri Sh.Xamraуevning O‘zbekiston Respublikasi Oliy Majlisi Senatining 49-yalpi majlisidagi ma’ruzasi**

**Assalomu alaykum, hurmatli yalpi majlis ishtirokchilari!**

O‘tgan 2023-yilda **190 ta** (143 ta irrigatsiya, 47 ta melioratsiya) obуektlarda qurish va rekonstruksiya qilish ishlarini amalga oshirish uchun **958,8** **mlrd. so‘m** (717,7 mlrd. so‘m irrigatsiya, 241,1 mlrd. so‘m melioratsiya) mablag‘lar limiti ajratilgan.

Shundan, 2023-yil yakuni bilan **959,9** **mlrd. so‘m** (**100 foiz**) (711,6 mlrd. so‘m (99 foiz) irrigatsiya, 248,3 mlrd. so‘m (103 foiz) melioratsiya) mablag‘lar o‘zlashtirilgan.

Ushbu mablag‘lar hisobiga:

**irrigatsiya yo‘nalishida** **392,9 km** kanal, **57,7 km** lotok, **19 ta** gidrotexnika inshootlari, **4,3 m3/s** nasos stansiyalari, **4,6 km** bosimli quvurlar, **2** **ta** ko‘prik va **60 ta** sug‘orish quduqlarini qurish va rekonstruksiya qilish hamda **9,1** **km** qirg‘oq himoya ishlari bajarilgan;

**melioratsiya yo‘nalishida** **230,3** **km** ochiq, **156,0** **km** yopiq kollektor-drenaj tarmoqlari, **6** **ta** vertikal drenaj qudug‘i, **59** **ta** gidrotexnik inshoot, **58** **ta** kuzatuv quduqlarini qurish va rekonstruksiya qilish ishlari amalga oshirilgan.

Ushbu tadbirlarni amalga oshirilishi natijasida irrigatsiya va melioratsiya obуektlarining texnik holati yaxshilanib, loyihalar hududidagi **207,6** **ming gektar** maydonlarning suv ta’minoti va **105,7** **ming gektar** sug‘oriladigan yer maydonlarining meliorativ holati yaxshilanishiga zamin yaratilgan.

Bundan tashqari, bugungi kunda 2024-yil vegetatsiya davriga qadar byudjet mablag‘lari hisobidan amalga oshiriladigan **554,5** **km** kanallarni rekonstruksiya qilish ishlari olib borilmoqda.

Jumladan, **67** **ta** obуekt bo‘yicha **162,2** **mlrd. so‘m** avans to‘lovlari amalga oshirildi, qolgan **8** **ta** obуekt bo‘yicha **31,1 mlrd. so‘m** mablag‘lar o‘tkazib berilmoqda.

Bugungi kunga qadar obуektlarga **700** **ta** qurilish texnikalari va mexanizmlar hamda **1900** **nafardan** ortiq ishchi quruvchilar jalb qilinib, **155,2** **km** kanalda yer ishlari, **64,9** **km** kanalda beton ishlari bajarildi.

**Shuningdek, barcha hududlarda ichki sug‘orish tarmoqlarini betonlashtirish tadbirlari ham olib borilmoqda.**

Bu borada barcha hududlar 2023–2024 yillarda klaster va fermer xo‘jaliklari mablag‘lari hisobidan **jami 5,9 ming km ichki sug‘orish tarmoqlarini betonlashtirilgan**.

**Ma’lumot uchun:** **16 ming 962 km** ichki sug‘orish tarmoqlarini betonlash rejalashtirilgan.

Qoraqalpog‘iston Respublikasi Vazirlar Kengashi, viloyatlar hokimliklari, Respublika va Hududiy shtablar hamda manfaatdor tashkilotlar rahbarlaridan kanallarda betonlashtirish ishlarini jadallashtirish, pudratchilarga ish frontini yaratib berish, yuzaga kelayotgan muammolarni tezkorlik bilan bartaraf etilmoqda.

**Bundan tashqari, o‘tgan 2023-yilda quyidagi yo‘nalishlar bo‘yicha ham sohada bir qator natijalarga erishildi:**

**1. Qishloq xo‘jalik ekinlarini sug‘orishda suvni tejaydigan texnologiyalarni joriy etish bo‘yicha.**

2023-yilda respublika bo‘yicha **300** **ming gektar**da suv tejovchi texnologiyalar, jumladan **260** **ming gektar** (shundan 156,9 ming gektar paxta maydonlari)da tomchilatib sug‘orish, **25** **ming gektarda** yomg‘irlatib sug‘orish, **15** **ming gektarda** diskret sug‘orish texnologiyalarini joriy qilish hamda **200** **ming gektar** maydonda yerlarni lazer uskunasi yordamida tekislash belgilangan.

Mazkur topshiriqqa muvofiq 2023-yilda **413,1** **ming** **gektar** yoki rejaga nisbatan**83** **foiz** maydonda suv tejovchi texnologiyalar joriy qilindi. Jumladan, **77,3 ming gektar** (**31 foiz**) maydonda tomchilatib, **25,4 ming gektar** (**102 foiz**) maydonda yomg‘irlatib va **13 ming gektar** (**87 foiz**) maydonda diskret sug‘orish texnologiyalari joriy qilindi hamda **222,8** **ming** **gektar** (**100 foizdan ortiq**) qishloq xo‘jaligi ekin maydonlari lazer uskunasi yordamida tekislandi.

Bundan tashqari, 2024-yil hosili uchun ekilgan g‘alla maydonlarining **190,0** **ming** **gektarida** **yomg‘irlatib sug‘orish texnologiyasni joriy qilish bo‘yicha** quruvchi pudrat korxonalari bilan (95 foiz) pudrat shartnomalari rasmiylashtirilib, **19** **ming** **gektarida** qurilish ishlari davom ettirilmoqda.

Suvni tejaydigan sug‘orish texnologiyalarini joriy etish bo‘yicha xarajatlarining bir qismini qoplash uchun vazirlikka ajratilgan **110** **mlrd. so‘m** mablag‘lardan **96,9** **mlrd. so‘mi** ya’ni **77** **foizi** o‘zlashtirildi.

2023-yilda “Agro-subsidiya” YaATga jami **2 371** **ta talabgor** tomonidan ariza topshirilgan bo‘lib, shundan **1 186** **tasi** tuman ishchi guruhlari tomonidan rad etilgan bo‘lsa, vazirlik bosqichiga yetib kelgan **1 138** **ta** arizalardan **1 126** **tasiga** **24,4** **ming** **gektar** maydon uchun belgilangan tartibda **96,9** **mlrd. so‘m** (**50 foiz**) subsidiya mablag‘lari ajratib berildi.

**Ma’lumot uchun:** Ushbu ajratilgan mablag‘larning **36,2** **mlrd. so‘mi** (**9,0** **ming** **gektar**) 2022-yilda ajratilgan subsidiya mablag‘larining qolgan **50** **foiziga** to‘g‘ri kelayotgan bo‘lsa, **60,7** **mlrd. so‘mi** 2023-yilda joriy qilingan texnologiyalar uchun ajratib berilgan.

**2. Sohaga xorijiy investitsiyalarni jalb qilish bo‘yicha.**

2023-yil yakuni bilan **80,23** **mln AQSh** **dollar** o‘zlashtirildi va natijada **324,5** **km** uzunlikdagi kanallar va ulardagi **675 ta** gidrotexnik inshootlar rekonstruksiya qilindi, **15 dona** yangi nasos agregatlari o‘rnatilib, **148** **ta** ko‘prik qurildi.

**Ma’lumot uchun:** 2021-2023 yillarda jami **331,76 mln. dollar** mablag‘lar o‘zlashtirilib, **1 034,3 km** kanallar va ulardagi **1 845 dona** gidrotexnik inshoot rekonstruksiya qilindi, **68 dona** nasos agregati modernizatsiya qilindi, **134 ta** vertikal sug‘orish quduq burg‘ilandi, **15,6 ming gektar** sug‘oriladigan yerlar lazer uskunasi yordamida tekislandi. Natijada loyihalar hududida **291,3 ming gektar** yer maydonining suv ta’minoti yaxshilanishiga erishildi.

**3. Sohaga raqamli texnologiyalarni joriy qilish.**

Joriy-yil bo‘yicha **5 688** **ta** **(52 foiz)** “Aqlli suv” qurilmasi, **2 402** **ta (114 foiz)** “Dayver” qurilmasi, **271** **ta** **(107 foiz)** nasos “onlayn” nazorat qilish qurilmasi o‘rnatilib, **21 ta (105 foiz)** yirik suv xo‘jaligi obуektlari avtomatlashtirildi.

**Ma’lumot uchun:** 2021-2023 yillarda jami **9 746** **ta** “Aqlli suv”, **6 626** **ta** “Dayver” qurilmalari o‘rnatilib, **65** **ta** yirik suv xo‘jaligi obуektlarining boshqaruv jarayonlari to‘liq avtomatlashtirildi hamda **1 706** **ta** nasos stansiyada suv miqdorini onlayn monitoring qiluvchi qurilmalar o‘rnatildi.

**4. Sohaga davlat-xususiy sheriklik tamoyillarini joriy etish.**

2023-yilda suv xo‘jaligi tizimidagi **300** **ta** nasos stansiyalari tashabbuskorlarga tekin foydalanish huquqi va modernizatsiya qilish sharti bilan davlat-xususiy sheriklik asosida berildi.

Ushbu, xususiy sheriklikka berilayotgan **300** **ta** nasos stansiyalarning loyiha qiymati qiymati **4,4** **trln. so‘m** bo‘lib, xususiy sheriklar tomonidan obуektlarni modernizatsiya qilish uchun dastlabki yillarda **225** **mlrd. so‘m** investitsiya mablag‘lari kiritiladi.

**Ma’lumot uchun:** 2021-2023 yillarda jami **469 ta** (**6,0 trln. so‘mlik**) davlat-xususiy sheriklik loyihalari amalga oshirildi. Natijada, **82 ta** nasos agregatlari yangi zamonaviy elektr tejamkoriga almashtirildi, **110,6 mln. kVt. soat** elektr enegiyasi iqtisod qilindi, **105 ming gektar** yerlarning suv ta’minoti va meliorativ holati yaxshilandi. Imzolangan bitim shartlariga ko‘ra, xususiy sheriklar tomonidan **110,1 mlrd. so‘m** investitsiya mablag‘lari jalb etildi.

Bugungi kunda jami **7 ta** tumanlar to‘liq xususiy sektorga o‘tkazildi, Bunda, **92 km** irrigatsiya va **2 450 km** melioratsiya **3 ta** nasos stansiyalar, **217 ta** kuzatuv quduqlar xususiy sheriklar boshqaruviga berildi.

**5. Suv xo‘jaligi vazirligi tizimidagi nasos stansiyalarning energiya samaradorligini oshirish.**

Vazirlik tizimidagi jami **174** **ta** nasos va **234** **ta** elektrodvigatellarni yangilash rejalashtirilgan bo‘lib, amalda **177** **ta** **(102 foiz)** nasos va **238** **ta** **(102 foiz)** elektrodvigatellar energiya tejamkorlariga almashtirildi.

Shu bilan birga, **100 dona** kondensator qurilmalari, **152 dona** chastota o‘zgartiruvchi qurilmalar, **18 930** **metr** yuqori va past kuchlanishli kabellar **2 051** **dona** yorug‘likdiod lampalar o‘rnatildi. Hukumatning qayta tiklanuvchi energiya manbalarini joriy qilish bo‘yicha berilgan topshiriqlariga asosan, tizim tashkilotlarining ma’muriy binolariga va suv xo‘jaligi obуektlariga joriy-yil davomida **934,6** **kVt** quvvatdagi quyosh elektr panellari hamda **16 350** **litr** hajmdagi quyosh suv isitish qurilmalari o‘rnatilishi ta’minlandi.

Ushbu tadbirlarning amalga oshirilishi hamda nasos stansiyalarni bir xil rejimda ishlatilishi natijasida joriy-yilda amalda **6 760,2** **mln. kVt. soat** elektr energiyasi sarflandi va ajratilgan limitga nisbatan **384,8 mln. kVt. soat elektr energiyasi tejaldi.**

**6. Irrigatsiya tizimlari, gidrotexnik inshootlarning texnik ishonchli ishlatilishini ta’minlash.**

Vazirlik tasarrufidagi respublika va tizim tashkilotlari tomonidan ekspluatatsiya mablag‘lari hisobidan **5 370** **km** **(100 foiz)** xo‘jaliklararo sug‘orish tarmoqlarini (kanallarni) tozalash hamda ulardagi **5 347** **dona** **(108 foiz)** gidrotexnika inshootlarini va **5 304** **dona** **(107 foiz)** gidropostlarni ta’mirlash ishlari bajarildi.

**Irrigatsiya va melioratsiya o’ektlarini qurish hamda rekonstruksiya qilish bo‘yicha 2024-yilda quyidagi tadbirlarni amalga oshirish rejalashtirilgan:**

O‘zbekiston Respublikasi Prezidentining 2023-yil 25 dekabrdagi “2024–2026 yillarda O‘zbekiston Respublikasining ijtimoiy va ishlab chiqarish infratuzilmasini rivojlantirish chora-tadbirlari to‘g‘risida”gi PQ-404-sonli qaroriga asosan 2024-yilda **215 ta** obуektda qurish va rekonstruksiya qilish ishlarini amalga oshirish uchun **1 880,0** **mlrd. so‘m** (1 650,0 mlrd. so‘m irrigatsiya, 230,0 mlrd. so‘m melioratsiya) mablag‘lar limiti ajratilgan.

Ushbu mablag‘lar hisobiga:

**irrigatsiya yo‘nalishida 816,6 km** kanal, **81,0 km** lotok, **59 ta** gidrotexnika inshootlari, **38,1 m3/s** nasos stansiyalari, **23,5 km** bosimli quvurlar, **80 ta** sug‘orish qudug‘i, **6,8** **mln.m3** hajmli suv ombori qurish va rekonstruksiya qilish hamda **10,4** **km** qirg‘oq himoya ishlari;

**melioratsiya yo‘nalishida** **254,8** **km** ochiq, **113,8** **km** yopiq kollektor-drenaj tarmoqlari, **83** **ta** vertikal drenaj qudug‘i, **25** **ta** gidrotexnik inshoot, **618** **ta** kuzatuv quduqlarini qurish va rekonstruksiya qilish rejalashtirilgan**.**

Vazirlar Mahkamasining 2023-yil 21 dekabrdagi 672-sonli qarori bilan 2024-yilda **1 519** **km** kanallarni betonlashtirish prognoz ko‘rsatkichlari tasdiqlangan. Shundan:

**554,5** **km** 2024-yil vegetatsiya davriga qadar byudjet mablag‘lari hisobidan;

**648,3** **km** 2024-yil vegetatsiya davridan keyin xalqaro moliya institutlari mablag‘lari hisobidan;

**316,6** **km** xorijiy investitsiya mablag‘lari hisobidan amalga oshirilishi belgilangan.

Vegetatsiya davrida (aprel-sentyabr oylarida) betonlash ishlarini amalga oshirish maqsadida **kanallarda vaqtincha suv ochish va yopish reja-grafiklarini tasdiqlash** topshirig‘i berilgan.

**Shuningdek, 2024-yilda quyidagi asosiy ko‘rsatkichlarga erishish ko‘zda tutilgan:**

**1.** **148 ta** nasos, **149 ta** elektrodvigatellar yangisiga almashtiriladi, **83** **dona** har xil quvvatdagi quyosh elektr panellari va  **26** **dona** quyosh suv isitish qurilmalari o‘rnatiladi, nasos stansiyalarni optimal rejimda ishlatish hisobidan **100** **mln. kVt. soat** elektr energiyasi tejaladi.

**2.** Suv xo‘jaligi inshootlarida real vaqt rejimida suvni nazorat qilish va uning hisobini yuritish uchun **6 113** **dona** “Aqlli suv”, **2 647** **dona** meliorativ kuzatuv quduqlarning avtomatlashtirilgan monitoring tizimi “Dayver” qurilmasi, **13** **dona** yirik suv xo‘jaligi obуektlarini boshqarish jarayoni avtomatlashtiriladi.

**3.** Umumiy qiymati **5 trln. so‘m** bo‘lgan **310** **ta** loyiha doirasi suv xo‘jaligi obуektlari davlat-xususiy sheriklik asosida xususiy sektor boshqaruviga beriladi.

**4.** **300** **ming gektar** maydonda suv tejovchi texnologiyalar joriy qilinib, ularning umumiy ko‘rsatkichi sug‘oriladigan maydonlarning **35 foiziga** yetkaziladi. Mazkur tadbirlarni amalga oshirish uchun “Agrobank”ning oilaviy tadbirkorlik kreditlaridan qaytadigan **2,6** **trln. so‘m** mablag‘lar loyihalarni moliyalashtirishga yo‘naltiriladi.

**5.** Suv resurslarini samarali boshqarish, suvni tejaydigan va raqamli texnologiyalarni joriy qilish, irrigatsiya tadbirlarini amalga oshirish, yerlarni lazerli tekislash, agrotexnik tadbirlarni o‘z vaqtida o‘tkazish hisobidan jami **8,0 mlrd. kub metrgacha** suv tejalishiga erishiladi. usulda ekish hisobidan iqtisod qilinishiga erishiladi.